cyanic-selkie/wikianc huggingface dataset:
עוגת גנואה
מידע נוסף
רבים מבלבלים בין עוגת הגנואה לבין שתי עוגות דומות. הראשונה היא עוגת ז'נואז, שהיא עוגת ספוג רכה וקלה, והשנייה היא הפיין דה גנס (Pain de Gênes "לחם גנואה"), עוגת שקדים כבדה ודחוסה.
תאופיק א-סווידי
תאופיק א-סווידי (בערבית: توفيق السويدي; 1892–1968) היה מדינאי ודיפלומט עיראקי, כיהן בשלוש תקופות כהונה כראש ממשלת עיראק תחת שלטון המלכים פייסל הראשון ופייסל השני, והיה שגריר ארצו לחבר הלאומים ולאו"ם.
תולדות חייו
א-סווידי נולד בבגדאד ליוסף סווידי שהיה מראשי הלאומנים בעיראק עוד בתקופה העות'מאנית. הוא למד בבית ספר כל ישראל חברים בבגדאד וצבר לו משם חברים יהודים. לאחר שהצטיין בלימודיו בארצו ובקולג' למשפטים בקושטא, אותו סיים בשנת 1912, היה המוסלמי הראשון שנשלח מעיראק ללימודים בסורבון בפריז. בעת שהותו בפריז היה חבר בתנועת אל-פתאת הפאן-ערבית. ב-1913 היה ציר בקונגרס הערבי הלאומי הראשון.
לאחר סיום לימודיו בפריז ב-1914 הצטרף למשרד החינוך של האימפריה העות'מאנית ועבד בהפקת מילון צרפתי - טורקי. לאחר מכן עבד כעורך דין פרטי וכמרצה למשפטים בבית הספר לחוקים בדמשק. הוא דחה משרות שיפוט בדיר א-זור ובדמשק כיוון שלא השתלמו כלכלית. בשנת 1920 הוא נבחר לראש הועידה העיראקית הלאומית שנתכנסה בדמשק והכריזה על עצמאות עיראק. לאחר הקמת ממלכת עיראק באוגוסט 1921 שב לעיראק וכיהן במשך ארבע שנים כשר המשפטים של הממלכה. בתפקידו זה, א-סווידי היה יועץ לנציג העיראקי בוועידת לוזאן 1922–1923 בה נדונה חלופה להסכם סוור.
בשנת 1928 כיהן א-סווידי כשר החינוך של עיראק, ובין השאר דיכא ביד קשה את מחאות הסטודנטים הפטריוטים. באפריל 1929, לאחר שעיראק נותרה שלושה חודשים בלי ממשלה, נקרא על ידי המלך פייסל להרכיב קבינט ולעמוד בראשו. בנוסף לתפקידו כראש ממשלה כיהן א-סווידי גם כשר חוץ בין 28 באפריל 1929 - 25 באוגוסט 1929. כמו כן היה חבר ועדת העוצרות שתפקדה במקום המלך בעת העדרו מהמדינה. בשנים 1930–1932 הוא כיהן כשגריר עיראק באירן.
שר החוץ ושיחות ארץ ישראל
עם התקבלות עיראק לחבר הלאומים (ב-1932) מונה א-סווידי לציר ארצו לחבר, בין היתר בשל שליטתו הטובה בשפה הצרפתית. בשנת 1937 מונה לשר החוץ של עיראק. בפגישת חבר הלאומים באותה שנה טען שהעלייה היהודית לארץ ישראל עלולה לגרום לערבים להיות מיעוט בה, ועל כן היא מפרה את חוקת חבר הלאומים ועלולה לגרום למהומות לא רק בארץ ישראל אלא גם בשכנותיה. בדיוני חבר הלאומים בשנת 1938 הוא הביע את התנגדותו לתוכנית החלוקה של ועדת פיל. כנגד תוכניתה של ועדת פיל הציג א-סווידי את תוכניתו שעיקריה היו: בעיתונות נטען שתוכניתו זאת הייתה במרכז הדיונים בלונדון לגבי המדיניות בארץ ישראל. בדבר תואר א-סווידי כנציג הפאן-ערביות של המופתי, יחד עם היותו נציג פרו בריטי של העולם הערבי.
בתחילת 1939 התחלפה הממשלה בעיראק, וראש הממשלה החדש, נורי פחה, נטל לעצמו את תפקיד שר החוץ. אך בגלל ההתחייבויות של נורי פחה כראש ממשלה, א-סווידי השתתף במקומו בפברואר 1939 בשיחות בלונדון סביב הספר הלבן.
שנות הארבעים
בפברואר 1941, נתמנה א-סווידי שוב לשר החוץ של עיראק בממשלתו של טה אל-האשמי. במרץ 1941 הגיע א-סווידי לקהיר, להיפגש עם שר החוץ הבריטי, אנתוני אידן. אידן דרש מעיראק כי תכריז מלחמה על גרמניה, וכי תנטרל את הגורמים הפרו-נאצים בהנהגתה. בתגובה דרש א-סווידי כי בריטניה, שהחזיקה במנדט על ארץ ישראל תיענה לדרישות הלאומיות של הפלסטינים, וזאת על מנת שיוכל להציג ויתורים אלו לבריטניה כהישגים במאבק הפאן-ערבי. בתגובה שלח צ'רצ'יל את קינאהאן קורנווליס כשגריר לבגדאד, כשהוא מצויד במכתב הנוקט עמדה תקיפה בשאלת ארץ ישראל. בסמוך לאחר מכן, בראשית אפריל 1941 הודח טה אל-האשמי בהפיכה שהעלתה לשלטון חבורה של קציני צבא פרו-נאצים, בראשות סלאח א-דין א-סבאע', ועמה את רשיד עאלי אל-כילאני, והביאה לפרוץ המלחמה האנגלו-עיראקית.
במהלך מלחמת העולם השנייה הקדיש א-סווידי זמן לעסקיו הפרטיים ויצר מפעל גפרורים בשיתוף עם האחים מאיר.
בסוף 1943 הקים נורי פחה סעיד ממשלה חדשה וא-סווידי, שהיה בהפוגה מפוליטיקה, צורף אליה כשר בלי תיק והוכתר בתואר סגן ראש הממשלה. במרץ 1944 התפטר א-סווידי מתפקיד סגן ראש הממשלה. עם התקבלות עיראק לאו"ם כיהן א-סווידי כשגריר ארצו למוסדות האו"ם. ביולי 1945 נבחר א-סווידי לראש הוועדה הכלכלית של הליגה הערבית.
ב-23 בפברואר 1946 שב א-סווידי לכהן כראש ממשלה, במסגרת צעדי ליברליזציה בעיראק. ממשלתו של א-סווידי סיימה את מצב החירום, התירה הקמה של מפלגות ואפשרה דיון פוליטי חופשי יחסית בעיתונות. א-סווידי ייעץ באותה תקופה שהוועד הערבי העליון יופיע בפני ועדת החקירה האנגלו-אמריקאית לענייני ארץ ישראל.
אולם במהרה הוחלט להשיב את העניינים לאחור וב-31 במאי 1946 פוטר א-סווידי, בטענה שיש צורך בממשלת מעבר כדי להתכונן לבחירות לפרלמנט.
שנות ה-50
א-סווידי התיר ליהודי עיראק לטוס לקפריסין, אף על פי שידע שיעדם הסופי הוא ישראל. במרץ 1950, גיבש יחד עם שר המשפטים סאלח ג'בר את חוק שלילת האזרחות שהתיר לכל יהודי לצאת מעיראק בתוך שנה, בתנאי שיוותר על אזרחותו ולא יורשה לחזור לעיראק לעולם. חוק זה איפשר את עלייתם של רבים מיהודי עיראק במבצע עזרא ונחמיה. א-סווידי תמך בחוק מתוך גישתו הנוחה ליהודים וכדי להתמודד עם טענות בעולם שעיראק אינה מתייחסת כראוי לאזרחיה היהודיים. הוא הכיר את היהודים בעיראק כאזרחים נאמנים של המדינה והעריך שלא יותר מ-7,000-10,000 יהודים יעזבו. מספר זה היה אמור להשקיט את הטענות בעולם נגד עיראק, מבלי לפגוע מהותית בכלכלה העיראקית.
א-סווידי התפטר בספטמבר 1950. לנסיבות התפטרותו נתנו הסברים שונים. היו שכתבו שההתפטרות נבעה מסכסוכים בתוך ממשלתו, בין השאר עם סאלח ג'בר. אחרים כתבו שההתפטרות נבעה מניסיונו של א-סווידי להגיע להסכמות עם מצרים, שטורפדה על ידי הנאמנים לבריטניה. בדצמבר 1950 הוא שב לממשלה כסגן ראש הממשלה ושר חוץ בפועל, אך התפטר ביולי 1951.
הוא שב לממשלה בינואר 1953 בתפקיד שר החוץ. בשנת 1954 עמד בראש הוועדה המתמדת של הליגה העובית לעניינים כלכליים וכספיים ועסק בחיזוק החרם הערבי נגד ישראל.
בתחילת 1955 לקח חלק בשיחות של נציגי עיראק עם נציגי מדינות אחרות בליגה הערבית, שכעסו על עיראק על שכרתה ברית עצמאית עם טורקיה. במאי 1955 יצא א-סווידי לסוריה לנסות לשכנע את הסורים שלא לכרות ברית עם מצרים, אך הדבר לא עלה בידו.
ביוני 1957 מונה א-סווידי לשר החוץ בממשלתו של עלי ג'אודת אל-איובי.
אטריט ברישה
אטריט ברישה (באלבנית: Etrit Berisha; נולד ב-10 במרץ 1989) הוא כדורגלן אלבני-קוסובני המשחק בעמדת השוער בטורינו מהסרייה א' ובנבחרת אלבניה.
קריירה
ברישה התחיל את הקריירה שלו במחלקת הנוער של קבוצת ק.פ. 2 קוריקו. בינואר הצטרך לקאלמאר שבצרפת, וערך את הופעת הבכורה שלו בקבוצה הבוגרת ב-28 באפריל 2010 בניצחון נגד אורברו. בעונתו הראשונה ערך 14 הופעות. ב-12 ביולי 2012 הבקיע את שער הבכורה שלו בפנדל במשחק נגד קליפנטונוויל.
בספטמבר 2013, ברישה חתם בלאציו מהליגה האיטלקית, ובינואר ערך את הופעת הבכורה שלו בליגה בניצחון 0–1 נגד אינטר מילאנו. לאחר פציעתו של פדריקו מרקטי. גם לאחר שמרקטי החלים מהפציעה, ברישה המשיך לשחק בהרכב הפותח. ב-9 בפברואר 2014 נבחר לראשונה לאיש המשחק בדרבי נגד רומא. בעונה זו הוא עזר לקבוצתו לסיים במקום ה-9 בליגה ונבחר לשוער הזר המצטיין של השנה בסרייה א'.
לאחר שלוש שנים בלאציו, באוגוסט 2016 הושאל לאטאלנטה, וביוני 2017 חתם באופן קבוע בקבוצה. ביולי 2019 הושאל לספאל לעונה אחת עם אופציה לרכישה, שמומשה בסוף העונה. ב-1 ביולי 2021 עבר בהעברה חופשית לטורינו.
קריירת נבחרת
במאי זומן לראשונה לסגל נבחרת אלבניה לקראת משחק הידידות נגד  ו. ב-27 במאי 2013 ערך את הופעת הבכורה שלו בניצחון 0–1 נגד. לאחר שנבחרת קוסובו קיבלה אישור מפיפ"א לקיים משחקי ידידות נגד נבחרות החברות בה, סמיר אויקני ששימש כשוער ראשון בנבחרת אלבניה בחר לייצג את זו של קוסובו ובארישה הפך לשוער הראשון של אלבניה.
נגיף RNA
נגיפי RNA הם נגיפים שהגנום שלהם מבוסס RNA. בדרך כלל הגנום עשוי RNA חד-גדילי (ssRNA), אך בנגיפים שונים RNA דו-גדילי (dsRNA). מחלות בולטות באדם נגרמות על ידי נגיפי RNA, כדוגמת הצטננות, שפעת, אדמת, חצבת, הפטיטיס C, הפטיטיס E, מחלות נגיפי קורונה (כדוגמת סארס), כלבת, קדחת מערב הנילוס, שיתוק ילדים ומחלת נגיף אבולה.
הוועדה הבין-לאומית לטקסונומיה של נגיפים מסווגת כנגיפי RNA את הנגיפים המשתייכים לקבוצה III, קבוצה IV, וקבוצה V בסיווג בולטימור, ולא מחשיבה רטרו-וירוסים כנגיפי RNA, אף על פי שגם להם גנום RNA מפני שבמהלך ההכפלה שלהם מתבצע שעתוק לאחור ל-DNA. מונח מקביל לקבוצה נגיפית זו, שממעט במפורש את הרטרו-וירוסים הוא ריבו-וירוסים (ribovirus). וירואידים ונגיפי לווייניים, קרובים לנגיפי ה-RNA, אך אינם נחשבים לחלק מקבוצת נגיפי ה-RNA.
נגיפי RNA חד-גדילי
ניתן לחלק נגיפי RNA החד-גדילי על פי קריאוּת הגדיל (Sense), לנגיפי RNA בעלי גדיל בודד חיובי, ולנגיפי RNA בעלי גדיל בודד שלילי. גדיל RNA עם קריאות חיובית דומה ל-RNA-שליח ויכול להיות מתורגם ישירות לחלבון על ידי התא הפונדקאי. לעומת זאת, RNA בעל קריאות שלילית אינו יכול להיתרגם ישירות ונצרכת יצירת RNA קריא על ידי RNA רפליקאז לפני התרגום לחלבון. לכן החדרת RNA נקי של נגיף עם קריאות חיובית לתאים עשוי לגרום להדבקה, אם כי אולי יהיה מידבק פחות ביחס לחדירת נגיף שלם, ואילו החדרת RNA נקי של נגיף עם קריאות שלילית אינה מידבקת כשלעצמה. אצל נגיפי ambisense-RNA (דו-קריאות) חלק מהגנום עם קריאות חיובית ועשוי להיות מתורגם ישירות, וחלק עם קריאות שלילית וזקוק ל-RNA רפליקאז שייצר את הגדיל הקריא המקביל.
נגיפי RNA דו-גדילי
נגיפי RNA דו-גדילי משתייכים לקבוצה מגוונת של נגיפים שלה מנעד רחב של מאכסנים (בעלי חיים ובכללם האדם, צמחים, פטריות וחיידקים), של מספר מקעי הגנום (1–12), ומבני הוויריון. כמה מחברי הקבוצה, ובכללם ה-Rotavirus, ידועים כגורמים השכיחים ביותר לדלקות קיבה ומעיים בילדים קטנים. ו-Picobirnavirus כנגיף השכיח ביותר בצואת אדם ובעלי חיים ללא סימני שלשול. נגיפי Bluetongue הוא פתולוג בעל משמעות כלכלית גדולה בבקר ובצאן. בשנים האחרונות נעשתה התקדמות גדולה בהבנת המבנה המולקלורי של חלבוני מפתח של קפסיד הוויריון בנגיפים דו-גדיליים, ומצאו תכונות מבניות משותפות בתהליך ההכפלה של נגיפים רבים מקבוצה זו.
קצב מוטציות
באופן כללי, לנגיפי RNA יש קצב מוטציות גבוה ביחס לנגיפי DNA. משום שלפולימראזות RNA אין יכולת הגהה (proofreading) שלא כמו נגיפי DNA. זו אחת הסיבות לכך שקשה ליצור חיסונים למחלות הנגרמות על ידי נגיפי RNA. גם לרטרו-וירוסים יש קצב מוטציות גבוה, אף על פי שיש להם DNA כחומר ביניים, משום ששגיאות הנוצרות במהלך השעתוק לאחור, נכנסות לשני גדילי ה-DNA עוד לפני שעובר אינטגרציה לגנום המאכסן. לכמה מהגנים בנגיפי RNA יש תפקיד קריטי בתהליך ההכפלה, ומוטציות בהן לא יאפשרו הכפלה תקינה, ולכן רצפים אלה בגנום שמורים יחסית.
הכפלה
נגיפי RNA דו-גדילי מכילים 1–1 מקטעי RNA, שכל אחד מהם מקודד לחלבון נגיפי אחד או יותר. בנגיפי RNA חד-גדילי חיובי, הגנום עובר בריבוזום התאי תרגום ישיר לחלבון בודד שביחד עם חלבונים תאיים ונגיפיים יוצר מגוון חלבונים הנחוצים להכפלה. אחד מחלבונים אלה הוא RNA רפליקאז שמשכפל את ה-RNA הנגיפי ויוצר מבנה דו-גדילי שמביא ליצירת עותק חדש של הגנום הנגיפי. נגיפי RNA שלילי, זקוקים ל-RNA רפלקאז כדי להיתרגם לחלבון, ולכן RNA רפליקאז חייב להיות כלול בוויריון החודר למאכסן. ה-RNA רפלקיאז יוצר גדיל קריא, שמתורגם לחלבונים בריבוזום של התא המאכסן. רטורו-וירוסים, שלהם גנום RNA חד-גדילי, אף שנהוג לא לסווגם כנגיפי RNA, מכפלים באמצעות ריברס-טרנסקריפטאז, המבצע שעתוק לאחור, ויוצר עותק DNA דו-גדילי שעובר אינטגרציה לגנום המאכסן באמצעות החלבון הנגיפי, אינטגראז, ביטוי של הגנים המקודדים נחוץ ליצירת ויריון חדש.
הנרי דנקר
הנרי דנקר (באנגלית: Henry Denker, 25 בנובמבר 1912 ניו יורק – 15 במאי 2012) היה סופר, מחזאי ותסריטאי יהודי-אמריקאי. היה עורך דין בהכשרתו.
מצפה רן
מצפה רן הוא נקודת תצפית ברכס הרי נפתלי, ובו אנדרטה לזכר הטייס, שנהרג בעת התרסקות מסוקו ב-20 ביולי 2006, בדרכו לפעילות מבצעית בלבנון במלחמת לבנון השנייה. האתר נמצא על כביש 899 ליד מצודת כ"ח, בין צומת כ"ח לצומת ישע, במקום בו נפל המסוק של כוכבא.
המצפה והאתר
האתר כולל רחבת תצפית מעוגלת לכיוון מזרח, הנמצאת בנקודה בה נפל המסוק. מהרחבה ניתן לצפות לעבר בקעת החולה, אגמון חולה, רמת הגולן, הר אביטל, הר בנטל, החרמון ויישובי אצבע הגליל. מצידה המערבי של הרחבה שתי שורות של מדרגות אבן המאפשרות ישיבה ותצפית, וכן אנדרטה הבנויה ממדחף המסוק שהתרסק. ברחבה נמצא סלע בזלת שחור מלוטש עליו נחרט באותיות לבנות סיפורו של רן כוכבא. בנוסף, נמצא כרטיס תצפית וטווחים גם הוא חרוט על סלע בזלת. על סלע בזלת נוסף נחרט שמו של רן כוכבא, תאריך הלידה והמוות 2006-1969 וכן מילים משירה של נעמי שמר "על כנפי הכסף":  בנקודה זו נמצא רן כשהגיעו צוותי הפינוי. על סלע בזלת מלוטש נוסף נחרטו מילות שירו של המשורר נתן יונתן "שיר ארץ", המתחיל במילים:.
הנרי דנקר
קורות חייו
דנקר התקבל ללשכת עורכי הדין של ניו יורק בשנת 1935 בעיצומו של המשבר הכלכלי העולמי. עזב מהר את תחום המשפטים כדי לכתוב רומנים ומחזות. הכשרתו המשפטית מהדהדת ביצירותיו. בקריירה הקצרה שלו כעורך דין זכה במשפט בתחום הנזיקים שבה הוכרה לראשונה גרימת מחלה נפשית על ידי חבלה גופנית.
דנקר היה נשוי למשך 61 שנה לאדית רוז הקמן, שהייתה האחות שטיפלה בו בעת שהיה מאושפז בבית החולים הר סיני בניו יורק.
מצפה רן
המצפה והאתר
"שביל החידות" הוא שמו של שביל ההליכה למצפה. השביל, שאורכו כ-250 מטר, מתחיל בדרך עפר היוצאת מעיקול כביש 899 לצד רחבת חניה של מכוניות. לאורך הדרך הותקנו על גבי הסלעים לוחות עליהן חרוטות שבע חידות העוסקות בשאלות הקשורות בהיסטוריה והגאוגרפיה של האזור. מספר מטרים לאחר כל שלט חידה, מותקן שלט עם התשובה. כל חידה מתחילה באות המרכיבה את השם "רן כוכבא". החידות חוברו על ידי עטרה אמו של רן כוכבא. השביל עובר בתוך חורש היער ובנקודות תצפית שונות לאורכו הותקנו ספסלי עץ מסיביים, המאפשרים מנוחה וגם תצפית ובסופו מגיע לאנדרטה.
הנרי דנקר
פעילותו כסופר ותסריטאי
בימי המלחמה עבד דנקר בעורך בדסק האנגלי בשירות התקשורת של משרד ההגנה של ארצות הברית.
מצפה רן
המצפה והאתר
המצפה הוקם על ידי משפחת כוכבא, קרן קיימת לישראל ובמימון תורמים מקנדה, והוא נחנך בטקס שהתקיים ביום 19 ביולי 2007, שנה לאחר נפילתו. בנוסף, נשאו דברים מפקד הטייסת ובני משפחה. וכן הוקרא מכתב ששלח למשפחה ראש ממשלת ישראל אהוד אולמרט.
הנרי דנקר
פעילותו כסופר ותסריטאי
בשנת 1945 התחיל דנקר להקדיש את כל זמנו לכתיבה תוך כדי עבודתו ב"Radio Reader's Digest" ברשת CBS. אחד מתסריטיו הוקדש לניתוח השתלת קרנית שהחזירה למטופל את הראייה. בשנת 1947 כתב דנקר תסריט ראשון לסדרה הרדיופונית דתית בשם "הסיפור הגדול ביותר של כל הזמנים" ("The Greatest Story Ever Told"), על חיי ישו (עם מקס פון סידוב בתפקיד הראשי), שהביא לו בעונה הראשונה מספר פרסים: פרס פיבודי, פרס כריסטופר, פרס הסיטי קולג' של ניו יורק לתוכנית הרדיו של השנה, פרס ורייטי של שנת 1947. כתב את כל התמלילים של הסדרה ששודרה בשנים 1947 - 1957. מאוחר יותר, כתב לטלוויזיה את התוכנית "The Choice" בהפקת דייוויד סוסקינד שהוקדשה לעוד סוגיה רפואית שתהיה אקטואלית כעבור מספר שנים - השתלת לב, שבו תיאר את שנות הייסורים שעוברים מטופלים הממתינים להשתלה. בתוכנית השתתפו השחקנים מלווין דאגלס, ג'ורג' גריזארד ופרנק לנגלה. היא כללה קטעי צילום מניתוח שערך מייקל דיבייקי, ממציא הלב המלאכותי. CBS הגבילה את זמן הקטע המצולם של הלב הפועם ל-30 שניות בלבד מחשש לרגשות הצופים.
אחרי שהשיג מעמד לא מעורער בתחום הרדיו והטלוויזיה החליט דנקר לחזור ל"אהבתו הראשונה" - המחזאות. אחר כך כתב 34 רומנים, מתוכם 17 פורסמו ב-"Reader's Digest". שישה ממחזותיו הועלו על במות ברודוויי, שניים במרכז קנדי לאמנויות הבמה בוושינגטון ושניים על במות אחרות. הנרי דנקר נפטר בשנת 2012 בגיל 99 בביתו במנהטן, עקב סרטן ריאות.
קונרד ון האוטן
קונרד יוהאנס ון האוטן (בהולנדית: Coenraad Johannes van Houten; 15 במרץ 1801 באמסטרדם - 1887 בווספ) ממציא הולנדי, אשר פיתח שיטה להפוך פולי קקאו לאבקה.
חייו
ון האוטן, כימאי בהכשרתו, תושב העיר וספ שבמחוז צפון הולנד, ידע כי במרכז פול הקקאו ישנו כ-54% בממוצע של חמאת קקאו, שומן טבעי, המקשה על עיבודו של הפול לכלל מוצר שניתן לייצור המוני. המכונה שהמציא בשנת 1828 הייתה מכבש הידראולי שהצליח להפחית את תכולת השומן בפול הקקאו כמעט בחצי. מכונות מודרניות ששיכללו את שיטתו של ואן הוטן מגיעות עד ל-11% חמאת קקאו.
התוצר הסופי היה מעין עיסה הניתנת לייבוש וטחינה לאבקה. ון האוטן הוסיף לאבקה מלחים כאשלגן או סודה לשתייה, על מנת לאפשר לאבקה להתערבב טוב יותר עם מים. לתוצר הסופי, "שוקולד הולנדי", טעם עדין וצבע כהה.
יצירת אבקה זו לא רק שהפכה את הכנת משקאות השוקולד לקלה יותר, אלא גם איפשרה את עירובו של המשקה בסוכר וחמאת קקאו על מנת ליצור מוצרים מוצקים. השוקולד הפך ממשקה נדיר לעשירים, למצרך יום יומי להמונים. עשר שנים לאחר שנרשם הפטנט של ון האוטן, פקע תקפו, והוא הפך לנחלת הכלל. בשנת 1848 כבר הציגה פירמה אנגלית בשם ג'.ס. פריי, ביריד בברמינגהאם את השוקולד המוצק בצורה הדומה לזו המוכרת לנו כיום, כתוצאה ישירה מהמצאתו של ון האוטן.
החברה הנושאת את שמו של ון האוטן עדיין פעילה ומייצרת קקאו משובח בהולנד. רבים מייחסים את המצאת המכבש לבנו של ואן האוטן, קספרוס, אך מחקרים שנערכו לאחרונה מאששים את העובדה כי אכן היה זה קונרד ולא קספרוס שהמציא את המכונה.
המערכה בגינאה החדשה
המערכה בגינאה החדשה הייתה חלק מהזירה הפסיפית במלחמת העולם השנייה. לפני המלחמה היה האי גינאה החדשה מחולק לשלושה חלקים:
לאי גינאה החדשה נודעה חשיבות אסטרטגית רבה מכיוון שזהו שטח יבשתי גדול הסמוך לאוסטרליה. שטחו הנרחב של האי סיפק מקום רב להקמת בסיסי אוויר, צבא וצי.
הלחימה באי בין כוחות האימפריה היפנית לבין כוחות בעלות הברית החלה עם ההתקפה היפנית על רבאול ב-23 בינואר 1942. לאחר ההתקפה הפכה רבאול לבסיס הקדמי של היפנים ליתר המערכה בגינאה החדשה. הלחימה באי נמשכה באזורים מסוימים עד לסיום המלחמה באוגוסט 1945.
גנרל דאגלס מקארתור הוביל את כוחות בעלות הברית כמפקד העליון של אזור דרום מזרח האוקיינוס השקט. בסיסיו של מקארתור שכנו במלבורן, בבריזביין ובמנילה. בצד היפני פיקד גנרל היטושי איממורה על הארמייה האזורית השמינית של צבא יפן, שלחמה בגינאה החדשה ובמערכה באיי שלמה. בסיסו של איממורה שכן ברבאול. הארמייה ה-18, תחת פיקודו של לוטננט-גנרל הטזו אדאצ'י, הייתה אחראית לפעילות היבשתית בגינאה החדשה.
בתחילת המערכה ניצלו היפנים את יתרונם המספרי והמכני על פני הכוחות האוסטרלים באי ודחקו אותם, אך לאחר קרב ים האלמוגים וקרב מידווי, בהם ספג הצי הקיסרי היפני אבדות קשות, בהן מספר נושאות מטוסים, נאלצו היפנים להמשיך את המערכה על הקרקע, ללא סיוע אווירי מנושאות מטוסים, ושם נעצרה מתקפתם, לפני שהגיעו לפורט מורסבי. במקביל, כבשו בעלות הברית את האי גוודלקנל שבאיי שלמה, ופתחו חזית נוספת איתה נאלצו היפנים להתמודד. האבדות הקשות שספגו היפנים במערכה בגוודלקנל ובקרבות השונים במערכה באיי שלמה הביאו להיחלשות ההגנות היפניות בדרום מערב האוקיינוס בשקט, ובסופו של דבר הובילו לניצחון בעלות הברית.
Kill Kill
Kill Kill (בעברית: להרוג להרוג) הוא המיני-אלבום הראשון של הזמרת-יוצרת האמריקאית לנה דל ריי, אשר יצא תחת שמה, ליזי גרנט. אשר יצא לאור ב-21 באוקטובר 2008, על ידי חברת התקליטים.
השיר "Yayo" נכלל בהמשך גם באלבום הבכורה של דל ריי Lana Del Ray, וב-Paradise, בגרסאות שונות.
רקע וכתיבה
במקור תוכנן המיני-אלבום להיקרא "The Ocean", אך בהמשך החליט מפיק האלבום דייוויד קאנה לשנות אותו ל-"Kill Kill" בטענה שהשם המקורי "משעמם". מני-האלבום מכיל בתוכו שירים בסגנון הג'אז, פופ, אלקטרוני, רוק ובלוז.
הביקורות שהופנו כלפי המיני-אלבום טענו כי הוא מתקשר אל סגנון האמריקנה.
אלקטרז (סדרת טלוויזיה)
אלקטרז (באנגלית: Alcatraz) הייתה סדרת טלוויזיה אמריקאית מסוגת דרמה, מסתורין, פעולה ומתח בכיכובם של סם ניל, שרה ג'ונס וחורחה גרסיה, שעלתה לשידור ב-16 בינואר 2012 ברשת Fox. הסדרה עוקבת אחר סוכני F.B.I החוקרים ומנסים לפענח אירוע בו 302 אסירים וסוהרים שנעלמו מהאי אלקטרז במסתוריות ב-1963 חוזרים ומופיעים לאחר 49 שנים, מבלי שהזדקנו.
עלילה
שנים לאחר שכל אסירי אלקטרז נעלמו באורח מסתורי, סוכן ה-FBI אמרסון האוזר והבלשית רבקה מדסן חוקרים את תיקו של ג'ק סילוואן, היוצא למסע הרג. מאוחר יותר הם מגלים שסילוואן היה למעשה אחד מהאסירים בכלא אלקטרז ומכאן הם נחשפים לפרשה מסתורית כאשר 49 שנים קודם לכן, נעלמו לפתע כל אסירי כלא אלקטרז. כעת עליהם להבין מה גרם להיעלמות האסירים ומדוע ואיך הם הוחזרו כאילו הזמן לא השפיע עליהם.
קישורים חיצוניים
ביקורות:
חוף אייטס
חוף אייטס (באנגלית: Eights Coast) הוא אזור חוף בארץ אלזוורת', במערב אנטארקטיקה, שבאנטארקטיקה.
מכר מרחוק
עסקאות מכר מרחוק הן עסקאות לרכישת מוצרים או הזמנה של שירותים מהבית או מהמשרד.
"עסקת מכר מרחוק" מוגדרת כ"התקשרות בעסקה של מכר נכס או של מתן שירות, כאשר ההתקשרות נעשית בעקבות שיווק מרחוק, ללא נוכחות משותפת של הצדדים לעסקה" [סעיף 14ג (ו) לחוק הגנת הצרכן, התשמ"א- 1982 (להלן: "חוק הגנת הצרכן")].
"שיווק מרחוק" מוגדר לצורך העניין כ"פניה של עוסק לצרכן באמצעות דואר, טלפון, רדיו, טלוויזיה, תקשורת אלקטרונית מכל סוג שהוא, פקסימיליה, פרסום קטלוגים או מודעות, או באמצעי כיוצא באלה, במטרה להתקשר בעסקה שלא בנוכחות משותפת של הצדדים, אלא באחד האמצעים האמורים" [סעיף 14ג(ו) לחוק הגנת הצרכן].
"נכס" מוגדר כ"טובין, מקרקעין, זכויות, ניירות ערך כמשמעותם בחוק ניירות ערך, התשכ"ח-1968, ואיגרות חוב ממשלתיות" [סעיף 1 לחוק הגנת הצרכן]. "עוסק" - מי שמוכר נכס או נותן שירות דרך עיסוק, כולל יצרן [סעיף 1 לחוק הגנת הצרכן].
רקע
עסקאות מכר מרחוק נפוצות מאוד בעולם המודרני. האפשרות לבצע קניה מבלי לבזבז זמן וכסף על נסיעה וחניה, הופכות את הקניה באינטרנט, בטלפון או בכל מכשיר תקשורת דומה, לדרך נוחה, קלה ומשתלמת לביצוע קניה. מצד שני, יש בעסקאות כאלה סיכון: הצרכן (הקונה) לא רואה את המוצר בעיניו, ואינו יכול לבחון את טיבו; הצרכן אינו מכיר את המוכר או את החנות, ועוד. במטרה להגן על צרכנים מפני הסיכונים שטמונים בעסקאות מסוג זה, נקבעו כללים שמחייבים את העוסק (החנות/ בית העסק) לגלות לצרכן פרטים מסוימים על העסקה ועל המוצר/ שירות; בנוסף לחובות הגילוי, צרכן שמבצע עסקה מסוג זה, יכול לבטל את העסקה, ולקבל את כספו בחזרה, אפילו אם המוצר תקין לחלוטין (תחת מגבלות של זמן ודמי ביטול, כפי שיפורט בהמשך). הכללים הללו מעוגנים בסעיפים 14ג ו- 14ה בחוק הגנת הצרכן.
חובות הגילוי בעסקת מכר מרחוק
בניגוד לנוהל העסקים הרגיל, "בשיווק ישיר נעשית העסקה ממרחק, ללא קשר ישיר עם העוסק, או עם בית העסק והמוצר, ויש צורך בגילוי ישיר ומפורש של פרטי העסקה והמצרך על ידי העוסק, כדי לאפשר לצרכן להחליט אם לרכוש את הטובין או את השירות". חובות הגילוי המוטלות על העוסק נחלקות לחובות בשלב השיווק (באמצעי בו נעשית הפניה לצרכן. לדוגמה: אתרי מכירות אינטרנטיים) ובשלב העסקה.
חובות הגילוי בשיווק העסקה
בשלב השיווק, העוסק חייב לגלות לצרכן את הפרטים הבאים לפחות [לפי סעיף 14ג(א) לחוק הגנת הצרכן]: (1) השם, מספר הזהות והכתובת של העוסק בישראל ומחוצה לה; (2) התכונות העיקריות של הנכס או של השירות; (3) מחיר הנכס או השירות ותנאי התשלום האפשריים; (4) מועד ודרך הספקת הנכס או השירות; (5) התקופה שבה ההצעה תהיה בתוקף; (6) פרטים בדבר אחריות לנכס; (7) פרטים בדבר זכות הצרכן לבטל את החוזה בהתאם להוראות סעיף קטן (ג).
חובות הגילוי בעסקה
בשלב העסקה, על העוסק לספק לצרכן מסמך בכתב, בעברית או בשפה שבה נעשתה בפנייה לשיווק, לא יאוחר ממועד הספקת הנכס או השירות, מסמך הכולל פרטים אלה [סעיף 14ג(ב) לחוק הגנת הצרכן]: (1) הפרטים האמורים בסעיף קטן (א)(1) ו-(2); (2) מחיר הנכס או השירות ותנאי התשלום החלים על העסקה; (3) האופן שבו יכול הצרכן לממש את זכותו לבטל את העסקה בהתאם להוראות סעיף קטן (ג); (4) שם היצרן וארץ ייצור הנכס; (5) מידע בדבר האחריות לנכס או לשירות; (6) תנאים נוספים החלים על העסקה.
זכות הביטול שעומדת לצרכן בעסקת מכר מרחוק
בעסקת מכר מרחוק, רשאי הצרכן לבטל את העסקה בכתב (לפי סעיף 14ג(ג) לחוק הגנת הצרכן)- (1) בנכס - מיום עשיית העסקה ועד ארבעה עשר ימים מיום קבלת הנכס או מיום קבלת המסמך המכיל את הפרטים האמורים בסעיף קטן (ב), לפי המאוחר מביניהם; (2) בשירות - בתוך ארבעה עשר ימים מיום עשיית העסקה, ובלבד שביטול כאמור ייעשה לפחות שני ימים, שאינם ימי מנוחה, קודם למועד שבו אמור השירות להינתן. הצרכן רשאי לבטל את העסקה גם באמצעות פקסימיליה או תקשורת אלקטרונית [סעיף 14ג(ד) לחוק].
תוצאותיו של ביטול עסקת מכר מרחוק
הוראות החוק מתייחסות לשני סוגים של ביטול, אשר מצויים בסעיף 14ה לחוק. הראשון- ביטול עקב פגם בנכס, או עקב אי התאמה בין הנכס או בין השירות, לבין הפרטים שנמסרו לצרכן בשלב השיווק ובשלב העסקה. בביטול מסוג זה, העוסק חייב להחזיר לצרכן בתוך 14 ימים מהודעת הביטול, את אותו חלק ממחיר העסקה ששולם על ידי הצרכן, ולא לגבות את היתר. הצרכן חייב לאפשר לעוסק לאסוף את הממכר במקום בו נמסר לו. הסוג השני- ביטול שלא עקב פגם או אי התאמה כאמור; במקרה זה, תוצאות הביטול יהיו זהות למקרה הראשון, מלבד ההבדלים הבאים: העוסק רשאי לגבות דמי ביטול מהצרכן בשיעור של 5% מגובה העסקה או 100 ₪, הנמוך מביניהם. גם במקרה שהעסקה כוללת מספר פריטים, כמו מספר כרטיסי טיסה, נקבע שהפיצוי המקסימלי הוא 100 ש"ח לכל העסקה.
הצרכן חייב למסור את הממכר לעוסק במקום עסקו, ולא במקום בו קיבל את הממכר. בשני המקרים רשאי העוסק לתבוע את הצרכן בשל כך שערך הנכס פחת כתוצאה מהרעה משמעותית במצבו.
עסקאות שאינן ניתנות לביטול
סעיף 14ג (ד) לחוק הגנת הצרכן קובע שהעסקאות הבאות אינן ניתנות לביטול: (1) טובין פסידים; (2) שירותי הארחה, נסיעה, חופש או בילוי, אם המועד שנקבע למתן השירות חל בתוך שבעה ימים, שאינם ימי מנוחה, ממועד עשיית העסקה; (3) מידע כהגדרתו בחוק המחשבים, התשנ"ה- 1995; (4) טובין שיוצרו במיוחד בעבור הצרכן בעקבות העסקה; (5) טובין הניתנים להקלטה, לשעתוק או לשכפול, שהצרכן פתח את אריזתם המקורית.
פן פלילי
במקביל להליך האזרחי, התנהגות שמנוגדת להוראות חוק הגנת הצרכן היא בעלת אופי פלילי. סעיפים 23(ב)(6) ו-23(ב)(7) לחוק קובעים שבשיווק מרחוק או בעסקת מכר מרחוק, עוסק שלא גילה לצרכן פרטים או לא סיפק מסמך בכתב לפי סעיף 14ג, או שבעקבות ביטול על ידי צרכן, נהג בניגוד להוראות סעיף 14ה, דינו- קנס פי שבעה מן הקנס כאמור בסעיף 61(א)(2) לחוק העונשין. הפיקוח על הוראה זו מוטלת, כמו יתר הוראות החוק, על הממונה על הגנת הצרכן מכוח סעיף 20 לחוק. גם בפן הפלילי הפגין בית המשפט את יחסו להתנהגויות שמנוגדות להוראות החוק, לדוגמה: בתפ (תא) 5508/07 הורשעה הנאשמת (אשת טורס) בהטעיית צרכנים בפרטים מהותיים בעסקאות מכר מרחוק. ביהמ"ש הטיל על הנאשמת עונש קנס של 80,000 ₪ ובנוסף התחייבות להימנע מביצוע עבירות דומות למשך שנתיים (הסנקציה- קנס של 50,000 ₪). ראוי להוסיף שפרט להטלת עונשי קנס, אין בית המשפט נרתע מהטלת עונשי מאסר בפועל על אורגנים של עסקים שנמצאו אחראיים לביצוע עבירות בעסקאות מכר מרחוק. כך, בתפ (ראשון לציון) 4343/06 גזר בית המשפט עונש של 5 מאסר בפועל על מנהלה של החברות בסט פור יו סחר אלקטרוני בע"מ וקוויקנט בע"מ, בגין אי הספקת מוצרים ללקוחות בעסקאות מכר מרחוק.
חוף אייטס
החוף ממוקם בין חוף וולגרין (שממערב לו) לחוף בריאן (שממזרח לו), בין קווי האורך '103°24 W ו- '89°35 W.
רובו של חוף אייטס הוא טרה נוליוס - אף מדינה אינה טוענת לריבונות בו; במזרח החוף מצוי אזור לו טענת צ'ילה לריבונות, ו- 450 קילומטרים צפונית לחוף מצוי האי פטר הראשון שטח חסות של נורווגיה.
גילוי החוף
החוף התגלה על ידי אנשי השירות האנטארקטי של ארצות הברית, בטיסות שיצאו מאוניית צי ארצות הברית "בר" (USS Bear), בפברואר 1940.
החוף מופה על ידי הסקר הגאולוגי של ארצות הברית, באמצעות סקרים על הקרקע ובאמצעות תצלומי אוויר שצולמו על ידי צי ארצות הברית בין השנים 1960–1966.
מקור השם
שמו של החוף ניתן לו על ידי הוועדה המייעצת לשמות אנטארקטיים.
הוועדה קראה לחוף על שמו של ג'יימס אייטס (James Eights), הגאולוג שחקר את איי שטלנד הדרומיים בשנת 1830, בהפלגה על הספינה "אנאוון" (Annawanׂ) אייטס היה המדען האמריקאי הראשון שחקר את אנטארקטיקה, וגילה את המאובנים הראשונים שהתגלו ביבשת (עץ מאובן).
לקריאה נוספת
• Charles Swithinbank, Richard S. Williams, Jr., Jane G. Ferrigno, Kevin M. Foley, Christine E. Rosanova, and Lina M. Dailide, COASTAL-CHANGE AND GLACIOLOGICAL MAP OF THE EIGHTS COAST AREA, ANTARCTICA: 1972–2001, U.S. GEOLOGICAL SURVEY
שחר צוברי
שחר צוברי (נולד ב-1 בספטמבר 1986) הוא גולש רוח עבר ישראלי על גלשן מדגם "ניל פרייד", אלוף ישראל, וזוכה מדליית הארד באולימפיאדת בייג'ינג 2008. צוברי מחזיק גם במדליית ארד מאליפות העולם 2008 והוא פעמיים אלוף אירופה מהשנים 2009 ו-2010. בספטמבר 2021 מונה צוברי ליו"ר ועדת הספורטאים של הוועד האולימפי הישראלי. באוקטובר 2021 הודיע על פרישה יומיים לאחר שנבחר למאמן נבחרת הנשים בדגם iQFoil בקמפיין לאולימפיאדת פריז 2024.
נעוריו ותחילת דרכו
צוברי נולד וגדל באילת. בעידודם של אביו זאב, שגלש כתחביב, ואחותו, שגלשה אף היא, החל צוברי לגלוש בגלשן רוח כבר מגיל 7. צוברי הוא אחיינו של המתאבק גד צברי שהשתתף באולימפיאדת מינכן, שהיה בין הספורטאים הישראלים שנלקחו כבני ערובה, אך הוא הצליח להימלט ללא פגע. בת דודתו היא הגולשת הדר הלר. בתקופת שירותו בצה"ל הוכר צוברי כספורטאי מצטיין ושירת בבסיס חיל הים באילת.
קריירה
לאחר שזכה במספר תחרויות גלישה מקומיות באילת, החל להתאמן באופן מקצועי יותר, ובשנת 2000 זכה במדליית הכסף באליפות העולם לנערים. בהמשך, החל להתאמן על גלשן מדגם "מיסטרל", שהיה בעבר הדגם האולימפי. בשנת 2002 זכה באליפות העולם עד גיל 17, וב-2004 זכה במדליית הכסף באליפות העולם לנוער שנערכה בבולגריה.
בשנת 2005 החליטה פדרציית השיט הבינלאומית להחליף את דגם הגלשנים האולימפיים מ"מיסטרל" ל"ניל פרייד". המעבר לגלשן החדש הקשה על הגולשים, שהיו רגילים לדגם הישן. דווקא בשל כך, הדבר אפשר לגולשים הצעירים לצמצם פערים מול הגולשים הוותיקים והמנוסים יותר. בראשית 2006, באליפות ישראל הראשונה שנערכה בדגם זה, ניצח צוברי ואילו זוכה מדליית הזהב באולימפיאדת אתונה, גל פרידמן, הסתפק במקום הרביעי בלבד. לימים, טען צוברי כי בתקופה זו העדיף איגוד השיט בישראל את פרידמן על פניו, מה שבא לידי ביטוי, בין היתר, בכך שאימוני הנבחרת נערכו בשדות ים (מקום מגוריו של פרידמן) וכן כי מאמן נבחרת ישראל, עמית ענבר, העדיף לקדם את פרידמן ואת נמרוד משיח על חשבונו.
לאחר אליפות ישראל הזמין אותו הגולש הניו זילנדי טום אשלי להצטרף אליו ולגולשים נוספים לאימונים בניו זילנד. עם שובו, התגלע סכסוך בינו לבין מאמן נבחרת ישראל, עמית ענבר, על רקע טענתו של צוברי כי מאמנו של אשלי, ארון מקינטוש, העביר לענבר סודות מקצועיים מאימוניו.
בשל גופו הצנום יחסית, הצלחותיו היו בעיקר כאשר הרוחות היו חלשות עד בינוניות. בתחרויות שנערכו ברוחות חזקות התקשה צוברי. כך, לדוגמה, בטורניר שנערך באיטליה בשנת 2007 הוא הגיע למקום ה-34 בלבד.
מדליה אולימפית ואליפויות נוספות
במהלך 2007 הצליח צוברי להגיע להישגים משמעותיים בתחרויות בינלאומיות גם בקרב גילאי הבוגרים: מדליית כסף בתחרות הקדם אולימפית בהייר שבצרפת, מקום שישי באליפות אירופה שנערכה בקפריסין ומקום שמיני באליפות העולם בפורטוגל. הישגו זה הקנה לו את הכרטיס לאולימפיאדת בייג'ינג. בראשית 2008 הגיע להישג חשוב נוסף, כשזכה במדליית הארד באליפות העולם שנערכה בניו זילנד. באולימפיאדת בייג'ינג זכה גם כן במדליית ארד בתחרות שנערכה בצ'ינגדאו, המדליה היחידה של המשלחת הישראלית באולימפיאדה זו.
בריאיון לידיעות אחרונות לאחר האולימפיאדה התבטא צוברי בחריפות נגד הסינים. שר המדע, התרבות והספורט, ראלב מג'אדלה, גינה בחריפות את ההתבטאות, והתנצל עליה בפני שגרירות סין, שביטלה במחאה את קבלת הפנים שתכננה למשלחת הישראלית לאולימפיאדה. גם צוברי עצמו התנצל על הדברים, ואמר שמדובר בפליטת פה.
בשנת 2009 זכה במדליית הזהב בתחרות בהייר, ומאוחר יותר זכה במקום הראשון באליפות אירופה שנערכה בתל אביב. באליפות העולם שהתקיימה באנגליה באותה שנה, לעומת זאת, הוא סיים במקום ה-13 בלבד, בעוד שיריבו נמרוד משיח סיים במקום השני. בשנת 2010 זכה פעם נוספת באליפות אירופה שהתקיימה בסופוט שבפולין. באליפות אירופה שנערכה ב-2011 בבורגס איבד את תוארו, וסיים במקום הרביעי, לאחר שנמרוד משיח, יריבו בקרב על הכרטיס הבודד לאולימפיאדת לונדון, הפריע לו במתכוון, כדי שלא יזכה במדליה. באליפות העולם שנערכה בפרת' בהמשך אותה שנה, סיים צוברי במקום ה-17 בלבד. באליפות העולם שנערכה בקדיס ב-2012 סיים במקום התשיעי.
לאחר תחרות גביע העולם בשיט שנערכה במאי 2012 במדמבליק שבהולנד נקבע שצוברי ייצג את ישראל באולימפיאדת לונדון 2012, לאחר שצוברי זכה בתחרות במדליית הזהב. צוברי נשא את דגל ישראל בטקס הפתיחה של המשחקים האולימפיים. הוא סיים את התחרות במקום ה-19.
בשנת 2013 הצליח לשוב ולהתברג בצמרת האירופית, וזכה במדליית הכסף באליפות אירופה שנערכה בברסט שבצרפת. באותה השנה גם זכה במדליית הזהב בתחרות בסבב גביע העולם שנערכה בצ'ינגדאו סין. ביולי 2014, במהלך השיוט האחרון באליפות אירופה שנערכה בטורקיה, נפצע צוברי ברגלו ונאלץ לעבור ניתוח, בשל כך החמיץ את אליפות העולם בגלשני RSX שנפתחה בספטמבר בסנטנדר ספרד.
באליפות העולם שנערכה בפברואר 2016 באילת, סיים צוברי במקום השישי. באליפות העולם שנה לאחר מכן שנערכה באינושימה שביפן, סיים צוברי במקום הרביעי הכללי עם 69 נקודות שליליות, נקודה אחת ממדליית הארד בה זכה מנגפאן גאו הסיני. באליפות אירופה בשנת 2018 אשר נערכה בסופוט שבפולין, זכה צוברי במדליית הארד ועמד על הפודיום לצדו של יואב עומר שזכה במדליית הכסף. באליפות העולם בשנת 2020 אשר נערכה בסורנטו שבאוסטרליה, סיים צוברי במקום הרביעי הכללי כשסיים עם 62 נקודות שליליות, 6 נקודות יותר מהמקום השלישי בו סיים הצרפתי תומא גוייר. לאחר תחרות זו, בה סיים בתוצאה הטובה מבין הגולשים הישראלים, הוא השיג את הכרטיס לאולימפיאדת טוקיו 2020 והפך לאחד משישה ישראלים שמשתתפים בארבע אולימפיאדות ברציפות.
באליפות אירופה 2020 שנערכה בוילאמורה שבפורטוגל, זכה במדליית הכסף. צוברי התחיל את התחרות ביכולת לא גבוהה אך עם התקדמות התחרות ולקראת השיוטים האחרונים, הצליח צוברי להתברג בצמרת. בשיוט האחרון צוברי סיים במקום השני, מה שהעניק לו בשקלול כל השיוטים את המקום השני הכללי, אחרי יואב כהן שזכה בזהב.
היריבות עם נמרוד משיח
מאז החל צוברי להתחרות באליפויות ישראל לנוער, התפתחה יריבות בינו לבין נמרוד משיח. יריבות זו קיבלה משנה תוקף לקראת אולימפיאדת לונדון (2012), בשל כללי הוועד האולימפי הבינלאומי, לפיהם במשחקים האולימפיים רשאית כל מדינה להיות מיוצגת בידי שייט אחד בלבד בכל דגם (בניגוד לתחרויות אחרות, בהן אליפות העולם ואליפויות יבשתיות). צוברי ומשיח הם בין בכירי הגולשים בעולם - צוברי זכה פעמיים באליפות אירופה ומשיח היה סגן אלוף העולם. במצב דברים זה, נוצרה התמודדות ישירה בין השניים על המקום הבודד במשלחת הישראלית לאולימפיאדת לונדון, בדומה ליריבות דומה שהייתה בין גל פרידמן לעמית ענבר בשנות ה-90 ובתחילת העשור הראשון של המאה ה-21.
היריבות הגיעה לשיאה באליפות אירופה 2011 שנערכה בבורגס בבולגריה. לאחר אחד השיוטים ערער צוברי על החלטת השופטים שלא לפסול את משיח, אף שהפסילה נבעה מתקרית שצוברי כלל לא היה מעורב בה (ערעורו של צוברי לא התקבל). בשיוט המדליות, כאשר צוברי נאבק על זכייה במדליה ואילו למשיח לא היה סיכוי לזכות במדליה, משיח ביצע מהלכים טקטיים שנועדו למנוע מצוברי זכייה במדליה, הישג שהיה מיטיב עם צוברי בהתמודדות ביניהם על הכרטיס לאולימפיאדה. כתוצאה ממהלכים אלה, צוברי סיים במקום הרביעי. בהמשך, קבע איגוד השיט סישראל כי משיח התנהל באופן בלתי ספורטיבי.
גם לקראת אולימפיאדת ריו דה ז'ניירו (2016) נרשמה מתיחות בין השניים, כאשר במהלך תחרות מבחן בפאלמה דה מיורקה, טען משיח כי צוברי הפריע לו בכוונה, במטרה לגרום לו לצבור נקודות שליליות רבות. בסיום התחרות, בה נקבע כי צוברי הוא שייצג את ישראל במשחקים, הודה צוברי כי גלש באופן טקטי במטרה להביא לדירוג נמוך של משיח, אך טען כי פעל במסגרת החוקים המקובלים בענף. באולימפיאדה עצמה לא הגיע צוברי להישגים וסיים במקום ה-17.
מינוי ליו"ר ועדת הספורטאים של הוועד האולימפי
בספטמבר 2021 מונה צוברי ליו"ר ועדת הספורטאים של הוועד האולימפי הישראלי. הוא החליף בתפקידו את נטע ריבקין. בנוסף, מכהן צוברי כחבר בוועדת הכספים של הוועד האולימפי בישראל.
חיים אישיים והשכלה
בפברואר 2018 התחתן צוברי עם בת זוגו ליאת הלבץ, וביולי 2019 נולדה בתם הראשונה. צוברי מחזיק בתואר ראשון בדיפלומטיה וממשל.
משל כיכרי הכסף
על אף שסיפורי המשלים בשני המקומות דומים באופן בסיסי, יש מספיק הבדלים בין המשל בבשורת לוקאס לבין המשל בבשורת מתי שמצדיקים את ההנחה שהם אינם מאותו מקור משותף. בבשורת מתי, המילים הפותחות את סיפור המשל קושרות אותו למשל עשר העלמות שקדם לו ואשר מתייחס למלכות השמים. גרסת המשל בלוקאס נקראת גם משל המנים (המטבעות).
בשני המקומות, גם אצל מתי וגם אצל לוקאס, מפקיד האדון בידי שלושת עבדיו נכסים (כיכרי כסף) בעת שהוא יוצא למסע רחוק. בשובו, מעריך האדון את נאמנות עבדיו בהתאם לאופן שבו פעלו ביחס לנכס, כיצד השקיעו את הסחורה שהופקדה בידם והפיקו ממנה רווחים. ברור כי האדון ציפה מעבדיו שיפיקו רווחים. מידת הרווח מתפרשת כמידת הנאמנות לאדון מצד כל עבד. האדון גומל לעבדיו ביחס ישיר לאופן שכל אחד מהם טיפל בפיקדון שהופקד בידו. הוא שופט את שני עבדיו החרוצים על פי "נאמנותם", ונותן להם גמול חיובי. לעבד האחד, העצל, שלא היה נאמן, העבד "ששיחק על בטוח", ניתן "גמול שלילי".
משל בגרסה דומה מבחינת הנושא מופיע גם בבשורה הלא-קנונית ב"בשורה לעבריים" (אין לבלבל אותה עם האיגרת אל העברים).
מסגרת המקום
בעוד שהסיפור הבסיסי במשלים אלה היה ונשאר זהה במהותו, מסגרות המיקום שונות לגמרי.
משל כיכרי הכסף
בבשורת מתי מסופר:
משל המנים
בבשורת לוקאס מסופר:
פרשנות
ישו מספר את המשל הזה כיוון שהיה קרוב לירושלים, תלמידיו קיוו שמלכות אלוהים תופיע מיד. המטרה בסיפור על המסחר וההשקעה במהלך היעדרו של האדון (שהנמשל לו הוא ישו בעצמו) נועד לסתור את הציפיות להופעה המידית של מלכות האלוהים. משל המנים דומה באופיו למשל כיכרי הכסף אך שונה ממנו בכך שבמשל המנים קיים המוטיב של מלך וקבלת המלכות. כמו כן מדובר בעשרה עבדים (ולא שלושה) שבידם הופקדו עשרה מנים (שווי כיכר אחת שווה ל-60 מנים), מנה אחד לכל משרת. בסופו של המשל ישנה התייחסות לשלושה עבדים בלבד, ולתוצאות העסקיות שלהם והגמול של כל אחד בעקבות תוצאות אלה. בנוסף לכך בסיפור המשל בלוקאס קיים בתחילת המשל אזכור לכך שתושבי עירו של המלך, לא רצו אותו בתור השליט שלהם. ובסוף המשל בבשורת לוקאס, הוא הוסיף כי המלך הורה להביא את יריביו שונאיו (שמאסו בו כמלך) לפניו ולהוציאם להורג, כמו גם את גמולו של המשרת העצל והרע, שהמנה נשלל ממנו.
הגרסה לפי הבשורה לעבריים
אוסביוס מקיסריה כולל ניסוח אחר כסיכום של משל כיכרי הכסף שנלקח מתוך "הבשורה לעבריים" (אשר בדרך כלל נחשבת בעידן המודרני כבשורה של ה"נצרנים" - Nazarenes); בשורה זו ככל הנראה הושמדה כאשר הספרייה התאולוגית של קיסריה, מריטימה (Maritima), נהרסה במאה השביעית (בשל הפלישה המוסלמית לארץ ישראל), ואשר שרידיה טרם נמצאו. אוסביוס כותב בהתייחס לאותה בשורה, כי בעוד שהעבד שהטמין את כיכר הכסף באדמה והוכח על כך קשות, רק העבד אשר קיבל שני כיכרי כסף והשקיע אותם וצבר תשואה על השקעתו. לעומת זאת שהעבד שקיבל חמישה כיכרי כסף מאדונו, "בזבז אותם על זונות ונשים מופקרות", והוא העבד, לפי הבשורה לעבריים, שנשלח לחושך החיצון (אוסביוס מזהה במפורש את החושך החיצון כמאסר).
שוויו של כיכר
כיכר (יוונית עתיקה: τάλαντον, talanton – 'מידה', 'איזון') שימש כיחידת משקל של כ-80 lb, וכאשר שמשה כיחידה של כסף, הייתה מוערכת כערך משקלו בכסף (המתכת). כיחידת מטבע, ערכה של כיכר אחת הייתה שווה כ-6,000 דינרים. מאחר שדינר נחשב בדרך כלל כשכר עבור יום עבודה אחד, הערך של כיכר כסף אחת היה שווה ערך לכמעט עשרים שנות עבודה, של אדם רגיל. לפי הסטנדרטים של היום (נכון לשנת 2009 בארצות הברית) בשיעור שכר המינימום של 7.25 דולר לשעה, הערך של כיכר כסף אחת יהיה כ $300,000 בקירוב, במשך-20 שנה, בעוד שעל פי חציון השכר שנתי של $26,363, כיכר כסף אחת תהיה בעלת ערך של כ-500,000 דולר.
הפקדת כספים אצל הבנקאים
העבד השלישי בגרסת המשל בבשורת מתי הוקע כ"עצל ורשע", שכן היה עליו לפחות להפקיד את הכיכר שקיבל אצל ה"שולחנים" (הבנקאים של העולם העתיק), פרשנים מציינים כי זה היה "המעט שהיה עליו לעשות, בדרך זו לא נדרש מאמץ אישי או ידע פיננסי רב", והפרשן יוהאן בנגל ציין כי העבודה הנדרשת בחפירת בור להטמנת הכיכר מפרכת יותר מאשר העבודה שכרוכה בהפקדה אצל הבנקאים.
פרשנויות
בבשורת מתי, מילות הפתיח למשל זה קושרות את המשל למשל עשר העלמות, הקודם לו. משל זה עוסק בנושא התכוננות לאחרית הימים. עם זאת, המשל ניתן לפרשנות בדרכים שונות.
כיכולות אישיות
פינלי מציע את הפרשנויות שלהלן כלקחים המיועדים לנוצרים:
(תרגום: נדב סלוטקי)
מבקרים אחדים מפרשים את השיר כדרבון לנכונות לקבל את רצון אלוהים, וכביקורת על אי-הבנת המשל כמילולי או ככלכלי, בהמתנה סבלנית, תוך וויתור על צבירת עושר במגמה להוכיח את עצמך - כדרך הנכונה לעבוד את אלוהים. בעוד שמחבר השיר משיח את דאגותיו בהיותו בעל הישגים מוגבלים בלבד, מזכירה לו הסבלנות, כי אלוהים אינו זקוק "לפועלם של בני אדם". ייתכן אף שמילטון מתייחס לאלוהים כאל מלך), או כאל האדון שבמשל.
כאהבה או רחמים
הבישוף הקתולי רוברט ברון אומר כי הכיכרות במשל זה הם "חלק מחסד האלוהים בהשתתפות במאזן האהבה האלוהית", ולא היכולות האישיות או העושר. תוך היאחזות בפרשנות התנ"ך של פרופסור רוברט שנסטנה, הטוען כי כיכר בבית היהודי העתיק היה כבד מאוד לכן חמש הכיכרות היו כבדות מאוד. כבדות כזו הייתה מוזכרת בייחס למשקל, הכבד מכול - כבוד (בהקשר של כובד) אלוהים בבית המקדש של ירושלים, בהתאם לכך כבד מכל הוא חסדו של אלוהים. באופן דומה, משקף האתר של מסדר ה"כרמליתים" המגדיר את הכיכרות כ"אהבה, שירות, שיתוף", "כספו של האדון". במילים אחרות, אומר, ארסמו לייבה-מריקקיס (Erasmo Leiva-Merikakis) "הכישרון הגדול ביותר, והאוצר הגדול שלנו, הוא היכולת שלנו לאהוב, ובעסק הזה, המנצח הגדול, הוא זה הנוטל הסיכונים הרב ביותר, כלומר האחד המוכן להשקיע את עצמו היכן שהסיכויים כנגדו הם הרבים ביותר".
כביקורת על מנהיגים דתיים
יואכים ירמיאס האמין כי המשמעות המקורית של המשל היה לא הייתה אתית ביחס לכל אדם. תחת זאת, הוא ראה את המשל כמכוון לסופרים אשר מנעו "מבני אדם אחרים את חלקם במתנת אלוהים. לדעתו, אומר ישו כי סופרים אלה יובאו בקרוב לתת דין וחשבון על מה שעשו עם דבר אלוהים, אשר הופקד בידיהם. ירמיאס האמין כי גם בחיי הכנסייה הקדומה קיבל המשל משמעות חדשה, כאשר הסוחר הוא נמשל לישו, כך ש"מסעו הפך לעלייתו השמיימה ושובו לאחר מכן הפך לביאתו השנייה (Parousia)".
תיאורים באמנויות
"משל הכיכרות" תואר בציורים על ידי אמנים כמו רמברנדט, יאן לאוקן, מתאוס מריאן. בספרות, הנובלה מ-1934, Threepenny Novel, של הסופר ברטולט ברכט (1895–1956), מוצגת ביקורת חברתית באמצעות המשל ככלי אידאולוגי של הניצול הקפיטליסטי של העובד ושל החברה.
במוזיקה הדתית המזמור "עבד אלוהים, כל הכבוד!", מאת ג'ון ווסלי, מהדהד בעיקר את "משל הכיכרות" (מתי כ"ה 23), שנכתב לרגל מותו של ג'ורג' ווייטפילד (1714–1770), הכומר האנגלי מהכנסייה האנגליקנית שהיה הכלי העיקרי להתעוררות הגדולה הראשונה (בשנים 55–1731) בבריטניה וגם במושבות האמריקניות.
מזמור "עבד אלוהים, כל הכבוד!" מתחיל כך:
סלעי אדמס
{{פירושונים|
ניו זילנד
}}
חמוטל בן זאב
ביוגרפיה
בן זאב נולדה בתל אביב לבתיה, מורה במקצועה, ולמרדכי בן זאב. עם פתיחת תיאטרון חיפה, שאביה היה ממייסדיו, עברה המשפחה לחיפה. אחיה הם דורי בן זאב וערן בן זאב. בן זאב למדה בבית הספר היסודי "מעלה הכרמל" שבו לימדה אמה וב"תיכון חדש" בחיפה. את שירותה הצבאי עשתה כמורה חיילת. אחרי הצבא הייתה סטודנטית לאמנות פלסטית במדרשה למורים לאמנות ברמת השרון. קיבלה מלגת השתלמות מקרן ישראל-ארצות הברית, וכך למדה עיצוב תלבושות ואביזרים לתיאטרון בניו יורק.
חמוטל בן זאב כתבה מאות שירים, והיא עובדת עם קשת רחבה, מגוונת ונכבדה של זמרים, מלחינים ומעבדים מוזיקליים. רבים משיריה הפכו לידועים, כמו השיר "לתת" עם הלחן והביצוע של בעז שרעבי. בשנת 1998 נבחר השיר "לתת" על ידי החיילים ל"שיר היובל של גלי צה"ל".
בתחרויות הקדם-אירוויזיון השתתפו שיריה מספר פעמים. פעמיים זכו שיריה במקומות הראשונים וייצגו את ישראל: ב-1985 עם השיר "עולה עולה" ששר יזהר כהן וב-1995 עם השיר "אמן" ששרה ליאורה.
התחלה - שנות השמונים
בשנת 1980 כתבה חמוטל בן זאב את שירה הראשון "שיר לשירים" (לחן: קובי אשרת) ששרו גלי עטרי ולהקת חלב ודבש.
בשנת 1983 כתבה בן זאב עבור פסטיבל שירי ילדים ה-14 את השיר: "ג'ינג'ית" (לחן: קובי אשרת) בביצוע ריקי גל.
עבור פסטיגל 1984 כתבה בן זאב עם קובי אשרת שהלחין את השירים: "הולכים לישון" בביצוע יזהר כהן ו"ילדה של כרמל" בביצוע ריקי גל.
עבור פסטיגל 1984 שיצא בחברת סי בי אס כתבה בן זאב עם קובי אשרת את השירים: "פיטר פן" בביצוע יזהר כהן ו"קוסם מארץ עוץ" בביצוע שלישיית מוס.
בשנת 1985 כתבה את השיר: "יפה הלילה" לאלבומו של דורון מזר (לחן: יאיר קלינגר). באותה שנה כתבה לקדם אירוויזיון 1985 את השיר "עולה עולה" בביצוע יזהר כהן שזכה במקום הראשון וייצג את ישראל בתחרות האירוויזיון.
בשנת 1989 הוציאו האחיות אופירה ורוית יוספי באלבומם שני שירים שכתבה חמוטל בן זאב והלחין יורם צדוק: "טיפ טיפ טופ" ו"כל אחד יכול". בן זאב כתבה לקדם אירוויזיון 1989 את השיר "איך זה קורה" (לחן: אבנר מיכאל) בביצוע רומי הלחמי. באותה שנה הוציא אורי פיינמן את השיר שכתבה עבורו בן זאב, "מביט אל הזמן" (לחן: רוברט נאור).
שנות התשעים
בשנת 1990 הוציא אורי פיינמן באלבומו: "מלח הארץ" את השיר "יום חדש" למילותיה של חמוטל זאב ולחנו של בועז שרעבי.
בשנת 1991 הוציא אלי לוזון באלבומו: "השתיקה" 2 שירים שכתבה חמוטל בן זאב: "סיפור אסור" (לחן: אריס סאן), "על הבמה" (לחן: אלי לוזון). בהמשך הוציא שמעון לוזון באלבומו: "פעם שלי פעם שלו" שני שירים שכתבה חמוטל בן זאב והלחין רמי ברזל: "אני שלך" ו-"מדברים אהבה". בהמשך השנה כתבה לקדם אירוויזיון 1991 את השיר: "עולם" (לחן: יורם צדוק) בביצוע אופירה יוספי. בהמשך הוציא חיים משה לאלבומו: "איזו מין אישה" את השיר: "את מכשפת אותי" (חמוטל בן זאב - ציון שרעבי).
בשנת 1992 הוציא בעז שרעבי את האלבום "בדרך כלל רומנטי" ובו 5 משירי חמוטל בן זאב: "בלעדייך", "היה חזק" (מילים: בעז שרעבי וחמוטל בן זאב), "ילדה משגעת", "ציפור חופשית" (בסרט "מאחורי הסורגים 2"), "תפילה". את כל השירים הלחין בעז שרעבי. בהמשך כתבה בן זאב לירון חדד לאלבומו "זודיאק" את השיר "לשונות רעות" (לחן: יוני רועה).
בשנת 1993 הוציאו אורנה ומשה דץ באלבומם "אריס משל יווני" שני שירים שכתבה בן זאב והלחין אריס סאן: "אם רוצים" ו"מראה של ילד".
בשנת 1994 כתבה בן זאב לפסטיגל את השיר "משהו בלב" (לחן: יוני רועה) בביצוע לאה לופטין.
בשנת 1995 כתבה לקדם אירוויזיון את השיר "אמן" (לחן: משה דץ) בביצוע ליאורה שזכה במקום הראשון וייצג את ישראל בתחרות האירוויזיון. בהמשך השנה כתבה בן זאב עם יורם צדוק עבור הפסטיגל את השיר: "לא נוותר" (לחן: יורם צדוק) שביצע יגאל בשן. באותה שנה לצביקה פיק שביצע והלחין, כתבה את השיר: "הכל מעוות".
בשנת 1996 הוציאו אורנה ומשה דץ באלבומם "השישי" חמישה משירי בן זאב: "אל תוותר לי" (לחן: משה דץ), "אנה" (לחן: עממי), "את שנגעת בחיי" (לחן: משה דץ), "חושבים על אהבה" (לחן: נחום היימן) ו"מגלה אותך הלילה" (לחן: משה דץ).
ההצגה "וגר זאב עם כבש", בבימויו של יאקי מחרז, זכתה בפרס הראשון בפסטיבל חיפה להצגות ילדים 1997 וזיכתה את חמוטל בן זאב גם בפרס המחזאית. ההצגה ייצגה את ישראל בפסטיבל הבינלאומי להצגות ילדים, בטרומסה, נורווגיה. היא תורגמה על ידי בן זאב לאנגלית, וכן תורגמה לערבית והוצגה בתיאטרון עכו.
בשנת 1999 הוציא חיים עמר את האלבום: "דרך השמחה והכאב" ובו שלושה שירים שכתבה בו זאב: "אלייך" (לחן: עממי יווני), "חלומות" (לחן: קלוד מורגן), "לא פה לא שם" (לחן: אנריקו מסיאס). בהמשך השנה (1999) הוציאו אורנה ומשה דץ באלבום הנושא את שמם שני שירים שכתבה בן זאב: "אני שר לך" (לחן: שמעון בוסקילה) ו"עץ המשאלות" (לחן: יווני). שלומי שבת הקליט באותה שנה את השיר "בואו נאמין" למילותיה של בן זאב וללחנה של ורדה דיאמנט.
שנות ה-2000
בפסטיבל הזמר העברי בשנת 2001 הגיע שירה "רוזה ורוז'ה" (לחן: אבי דור) בביצועם של אבי דור ואהרון פררה למקום השלישי.
בשנת 2001 יצא אוסף ראשון משיריה בהוצאת הד ארצי: "אני שר לך". באותה שנה (2001) כתבה בן זאב שלושה שירים לאלבום "אישה של קרח אישה של אש" שהוציאה המלחינה יעל גרמן. השירים: "בואי" בביצוע יעל וסתיו גרמן, "ואיך אני" בביצוע ענת קדם, "וכשתמוז יבוא" בביצוע ורד גובר.
בשנת 2002 הוציא יוסי אזולאי אלבום הנושא את שמו ובו שני שירים שכתבה בן זאב: "ארץ אין ברירה" (לחן: יוסי אזולאי) ו"פינה בלב" (לחן: ירון כהן). בהמשך השנה הוציאה לאה שבת באלבומה "חמניות מול השמש" שניים משיריה של בן זאב: "אישה ילדה" ו"רחמים", בדואט עם שלומי שבת (לחן: שלומי שבת).
ב-2003 כתבה חמוטל בן זאב מחזמר למבוגרים, בעברית ובאנגלית, "גולם", עם מוזיקה של שלמה גרוניך. המחזמר מבוסס על אגדת הגולם מפראג, והוא עלה בפראג בגרסה האנגלית, בבית הכנסת הספרדי שבמוזיאון היהודי וזכה לשבחים במגזין "ניוזוויק" ובמרץ 2006, כתבה את השיר "מוכרת לי מפעם" עבור דין דין אביב.
בפסטיבל חיפה להצגות ילדים ב-2007 הוצג המחזמר "חלם" בהשתתפות אחיה דורי וערן ואביה מרדכי וזכה בשלושה פרסים: צל"ש למרדכי, פרס השחקנית, וההצגה חביבת הקהל.
באותה שנה (2009) יצא לאור האלבום "ויוה לאירוויזיון - אשדוד" ובו ארבעה שירים שכתבה בן זאב: "חלומות" בביצוע דונטלה מימון, "מילה טובה" בביצוע ליזי פחימה, "קחי" בביצוע אייל כהנא ו"תן סימן" בביצוע נעמה לוי.
העשור השני והעשור השלישי של המאה ה-21
בשנת 2011 הוציא בעז שרעבי את האלבום: "מגע הקסם" ובו שלושה משירי בן זאב: "את יפה" (בעז שרעבי וחמוטל בן זאב - בעז שרעבי), "לכי לדרכך" (לחן: בעז שרעבי וירון בכר) ו"תפילה" (לחן: בעז שרעבי). בהמשך השנה הוציא דוד אצרף את האלבום: "אנא" ובו 2 שירים שכתבה בן זאב למנגינות טורקיות: "הכל לטובה" ו"חיפשתי".
לפסטיבל ילד פלא 2011, כתבה בן זאב את השיר "עולה זה מעולה" (לחן: אלי ניסמן) בביצוע להקת פרחי אשדוד.
בשנת 2014 כתבה חמוטל בן זאב את המילים למחזה "מה נשמע בממלכת שקמה", בהשתתפות שחקנים בוגרי "הסטודיו למשחק תיאטרון חולון". את המוזיקה כתב דורי בן זאב, והבימוי נעשה על ידי האח השלישי למשפחה: ערן בן זאב. בהמשך אותה שנה יצא לאור האוסף השני משיריה: "הביטו אל האור".
בשנת 2015 כתבה בן זאב שני שירים לאלבום "נוגעת" - פרויקט מלחניה של יעל גרמן. השירים: "הרי את" בביצוע רוני גינוסר ו"מי אתה" בביצוע יעל גרמן.
בשנת 2016 כתבה חמוטל בן זאב לזכרו של הדר גולדין את השיר "עוז וענווה" (לחן: לאה שבת) שבוצע על ידי צוות הדר שכלל את מירי אלוני, דפנה ארמוני, דין דין אביב ולאה שבת. בשנת 2020 נכתב שיר נוסף לזכרו של הדר גולדין, "איילות במדבר", בעקבות הציור האחרון שצייר הדר גולדין והקדיש אותו לאחותו איילת. השיר נכתב על ידי בן זאב והולחן בידי רפאל בן נון, שלמד בבית הספר "תיכון חדש" יחד עם שמחה גולדין, אביו של הדר.
בנובמבר 2021 נערך טקס בבית אקי"ם בחדרה ובו הוענקה תעודת "גלגל הזהב" מטעם רוטרי בינלאומי ישראל ונערכה הופעה בהשתתפות בן זאב ושיריה.
בפסטיבל השיר הבא 2022 בניהולו האומנותי של אלי ניסמן הוענק לבן זאב פרס מפעל חיים ו"השיר שלי" שכתבה לפסטיבל ללחן של נחום היימן, זכה בפרס הראשון.
חיים אישיים
בן זאב נשואה ומתגוררת בזכרון יעקב. בנה הוא השחקן עונג אפרון. במהלך חייה חזרה בתשובה.
יעקב קופיל ליפשיץ
יעקב קופיל (קאפיל) ליפשיץ בן משה (?- 1740 (ת"ק)), היה מקובל שחי בעיר מזריטש. התפרסם בזכות סידורו 'קול יעקב', הכולל פירושים לכוונות האר"י. הסידור היווה בסיס לרבים מסידורי האר"י שיצאו לאור אחריו.
ביוגרפיה
לימד בבית המדרש במזריטש, ותלמידיו הפיצו את תורתו. בתס"ב עבר לישיבת הרב אברהם ברודא.
ספריו זכו להסכמות של גדולי החסידות, בהם רבי לוי יצחק מברדיצ'ב. הספרים הודפסו במהדורות רבות ושימשו בסיס לספרים רבים.
הרב ליפשיץ התעמק בספר התמונה ובתורת השמיטות. הוא התנגד לשבתאות והפנה את הקוראים ל"דברי הקדמונים", כלומר טרום השבתאות. עם זאת, הוא הושפע מדברי נתן העזתי. בספר "שערי גן עדן", ניתן לראות השפעה מפרשנותו של נתן על ההפרדה בין מעשה בראשית למעשה מרכבה כתקופות שלפני ואחרי שבירת הכלים. לתקופה שאחרי השתלשלות העולמות הוא קורא "מעשה מרכבה".
אחיו היה הרב חיים ליפשיץ.
לקריאה נוספת
ישעיה תשבי, נתיבי אמונה ומינות, רמת-גן 1964, עמ’ 204-226.
פסטיבל מאי בסינסינטי
פסטיבל מאי של סינסינטי הוא פסטיבל מקהלות שנתי, המתקיים בשני סופי השבוע האחרונים בחודש מאי בסינסינטי שבאוהיו. ראשיתו של הפסטיבל בשנות ה-40 של המאה ה-19, כשבעיר זו התקיימו "חגיגות שירה" (Saengerfests), שהביאו אליה זמרים מכל רחבי ארצות הברית ומחוצה לה לביצוע יצירות קלאסיות גדולות. אולם קונצרטים מיוחד נבנה לכבוד האירוע השנתי. צמיחת המסורת המקהלתית במערב התיכון נובעת ברובה מפסטיבל זה, אות להשפעות ההגירה הגרמנית לארצות הברית באותן שנים.